દરેક માતા-પિતા તેના બાળકના ભવિષ્ય માટે ચિંતિત હોય છે. માતા-પિતા બાળક ના ઘડતર માટે અથાગ પ્રયત્ન કરતા હોય છે. શાળા થકી બાળક ને પાયાનું શિક્ષણ મળે છે. તેથી માતા-પિતા સારી શાળાની તપાસ કરી બાળકનું એડમીશન કરાવવા ઇચ્છતા હોય છે. શાળા એટલે ફકત સારું બિલ્ડીંગ કે ફકત પુસ્તક નું જ્ઞાન નહીં પણ વિવિધ પ્રવૃતિઓ થકી જ્ઞાન અને તેના થકી બાળકનો સર્વાંગી વિકાસ, શિસ્ત સાથે સુસંસ્કારનું સિંચન, બાળકની અંગત દેખરેખ, અદ્યતન ટેકનોલોજી દ્રારા ભાર વગરનુ ભણતર મળે તે જરૂરી છે આ બધી બાબતો બાળક ને ક્યાં મળી રહે તેવું માતા-પિતા હંમેશા વિચારતા હોય છે.